Source: https://www.ziarulderoman.ro/se-reia-campionatul-ligii-a-3-a-de-fotbal-csm-roman-intalneste-vineri-metalosport-galati/
Timestamp: 2018-03-17 10:54:48+00:00

Document:
Se reia campionatul Ligii a 3-a de fotbal: CSM Roman întâlnește vineri Metalosport Galați – Ziarul de Roman
Se reia campionatul Ligii a 3-a de fotbal: CSM Roman întâlnește vineri Metalosport Galați
Ziarul de Roman 08/03/2018 13:08	0
CSM Roman, victorie „cu sufletul” împotriva AHCM Slobozia
Campionatul de fotbal al Ligii a 3-a, seria I, se reia vineri, 9 martie, cu partidele contând pentru etapa a 17-a, a doua a returului. Returul Ligii a 3-a ar fi trebuit să înceapă la finalul săptămânii anterioare, însă meciurile etapei a 16-a au fost amânate, din cauza condițiilor meteo, pentru 28 martie.
Vineri, 9 martie, în cadrul etapei a 17-a, echipa CSM Roman va evolua, pe teren propriu, de la ora 15, împotriva echipei Metalosport Galați, ocupanta ultimului loc al clasamentului seriei I. Oficialii Metalosport anunțaseră după încheierea turului că doresc retragerea din competiție, dar s-au răzgândit, astfel că meciul de vineri de la Roman figurează în programarea acestei etape. În seria I a Ligii a 3-a au rămas doar 14 echipe, după retragerea în această iarnă a echipei Avântul Valea Mărului.
Dacă CSM Roman ocupă locul al doilea al clasamentului seriei I, cu 30 de puncte, unul mai puțin decât liderul Aerostar Bacău, Metalosport nu a obținut niciun punct în acest sezon al Ligii a 3-a. Gălățenii au marcat doar două goluri în cele 14 partide și au primit, în medie, peste opt goluri pe meci. În tur, pe 2 septembrie, CSM Roman a înscris de opt ori în deplasarea de la Metalosport, prin: Cosmin Țapu (minutele 20 și 34), Andrei Florean (30), Mădălin Popa (45), Sorin Dutciuc (50), Marian Marin (61, penalty), Vasile Chirilescu (55) și Alex Crăciun (87).
În pauza competițională, CSM Roman s-a despărțit de Cosmin Țapu, care a plecat în Liga a 2-a, la Știința Miroslava. Cosmin Țapu a și marcat pentru Miroslava împotriva fostei sale echipe, într-un meci de verificare disputat la începutul lunii februarie, terminat cu scorul de 5-1 în favoarea ieșenilor. La clubul din Roman au ajuns, în această iarnă, Claudiu Juncanaru, în vârstă de 22 ani, de la Farul Constanța, și Sergiu Covaliu, de la LPS Roman, revenit la echipă.
În cadrul etapei a 17-a a seriei I din Liga a 3-a de fotbal mai sunt programate partidele: CSM Paşcani – Sporting Lieşti, Odorheiu Secuiesc – Suporter Club Oţelul Galaţi (vineri, 9 martie), KSE Târgu Secuiesc – AFK Csikszereda Miercurea Ciuc, Bucovina Rădăuţi – Aerostar Bacău, CSM Focşani 2007 – AFC Hărman (sâmbătă, 10 martie). Olimpic Cetate Râşnov și Sănătatea Darabani stau.
1. Aerostar Bacău 14 9 4 1 38-9 31
3. Csikszereda M. Ciuc 14 9 3 2 30-14 30
4. SC Oţelul Galaţi 14 8 5 1 30-10 29
5. KSE Târgu Secuiesc 14 7 3 4 39-21 24
6. Sporting Lieşti 14 7 3 4 31-14 24
7. Bucovina Rădăuţi 14 7 3 4 19-12 24
8. AFC Hărman 14 6 3 5 26-11 21
9. Olimpic Cetate Râşnov 14 6 3 5 22-15 21
10. CSM Focşani 2007 14 4 6 4 25-18 18
12. CSM Paşcani 14 3 1 10 19-38 10
13. AFC Odorheiu Secuiesc 14 3 0 11 24-36 9
14. Avântul Valea Mărului (**) 14 2 1 11 26-40 7
15. Metalosport Galaţi (*) 14 0 0 14 2-115 -6
(*) – AFC Metalosport Galaţi a fost sancţionată cu 6 puncte penalizare prin deciziile Comisiei de Disciplină şi Etică
(**) – Ca urmare a retragerii din competiţie, Avântul Valea Mărului a fost sancţionată cu retrogradarea în ultima categorie competițională organizată de AJF Galaţi, prin decizia Comisiei de Disciplină şi Etică
Sport 2792 CSM Roman 204 fotbal 605 Liga a 3-a 40 Metalosport Galati 7

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM